2. Gêm fwrdd gwers Ti a Chi 
Adnoddau
Deis cyffredin
cownteri (mae’n bosib defnyddio darnau arian yn lle cownteri plastig)
Dull
Y dysgwyr i chwarae mewn parau efo un deis rhwng 2.
Mae’r dysgwyr yn rholio deis a’r person sydd â’r rhif uchaf sy’n cael cychwyn cyntaf.   Mae’n rholio’r deis ac yn mynd ymlaen y nifer o sgwariau a oedd ar y deis.  Cofiwch eu hatgoffa i gyfrif yn Gymraeg, os medrant, wrth symud ymlaen.  Yna mae’r dysgwr yn trosi’r ffurf i’r person arall.
Y ffordd hawsaf yw edrych ar yr ochr ‘ti’ yn gyntaf a throsi i’r ffurf ‘chi’, felly efo dysgwyr sydd angen her mae’n well dechrau ar yr ochr ‘chi’.
Y person sy’n cyrraedd y pen gyntaf sy’n ennill, ond anogwch hwy i chwarae eto, neu ar yr ochr arall.

